stanford-oval/wikipedia huggingface dataset:
Jumpstyle
Tanssi

Jumpstyle-tanssityyli voidaan jakaa tiettyihin alatyyleihin.
Oldskool: Perustuu ensimmäiseen skien-tanssissa käytettyyn liikkeeseen, joka on yhdistelmä eteen- ja taaksepäin potkimista molemmilla jaloilla bassolinjan tahtiin. Perusliikkeissä on 5 askelta: 1. vasen jalka suorana seisoo maassa, toinen hieman takana, mutta koskettaa maata. 2. Oikea jalka menee eteen, vasen pysyy maassa edelleen. 3. Sama asia uudestaan. 4. Oikea jalka menee suoraan, vasen menee ilmaan, eteen. 5. Vasen jalka menee taakse, joko koskettaa maata tai ei, se on makuasia. Usein Oldskoolista käytetään pelkästään ilmaisua "jumpstyle", koska tyyli oli alussa ainoa jumpstyle-tyyli. Sen takia monet haukkuvat videon tekijää siitä, että hän kutsui esim. Hardjump, Freestyle, Sidejump tai Ownstyleä Jumpstyleksi. Tanssitaan jumpstylen tai hardstylen bassolinjan tahtiin (n. 145-150bpm).
Tekstyle/Starstyle: Tanssija tanssii Frenchtek musiikiin, ja ideana on päästä Frenchtekin tahtiin, eli n. 145bpm. Kuitenkin Tekstyle eroaa Starstylestä. Tanssiliikkeet ovat enemmän sivusuuntaisia kuin muissa tyyleissä.
Hardjump: Jumpstylen toiseksi vaativin alatyyli. Perusaskel poikkeaa muista tyyleistä ja tanssijan täytyy ponnistaa maasta kovempaa. Tanssitaan jumpstylen tai hardstylen, useimmiten hardstylen, tahtiin. Tyylin pääasiallinen levittäjä YouTubessa on Patrick Jumpen.
Sidejump: Jumpstylen seuraava askel Hardjumpin ja Freestylen jälkeen - Sidejump. Tarkoitus on käyttää Hardjump perusaskelia, ja käyttää tiettyjä temppuja, jotta tanssi olisi "True Sidejump". Eli ei saa tehdä liian kovaa liikkeitä kuin Freestylessä, mutta Sidejump eroaakin Freestylestä siitä, että Sidejumpissa on temppuja mm. Wheel, Yakuza, ja muita.
Ownstyle: (Puolalainen) Polish Ownstyle on Jumpstylen vaativin alalaji. Se on sekoitusta Freestyleä, Oldskoolia, Hardjumppia, Tekstyleä / Starstyleä ja Sidejumppia + Omia uusia temppuja & yhdistelmiä (Eli monta temppua peräkkäin).. Tanssitaan ainoastaan Hardstyleen joka on n. 155-175bpm.
Freestyle: Tässä tyylissä ei ole erityisiä rajoituksia ja tanssija voi pääsääntöisesti tehdä mitä tahtoo. Tyyli on yleensä sekoitus Oldskool jumpia, Hardjumpia, Starstyleä ja Tekstyleä. Ehdottomasti kiellettyä käyttää temppuja Sidejumpista, esim. Wheel. Silloin tanssia ei luokitella Freestyleen.
Duojump: Tarkoittaa kahden tai useamman henkilön samanaikaista tanssia, jossa kaikilla on yleensä sama koreografia. Duojumpia harjoitellaan yleensä yhdessä, jotta liikkeistä tulisi kaikilla mahdollisimman samanlaisia. Sen ei ole pakko olla Oldskool. Se voi olla mitä tahansa tyyliä; Hardjump, Sidejump, Oldskool, Tekstyle, Starstyle tai Ownstyle.
Kulttuuri

Nykyään jumpstylen harrastajat levittävät omia videoitaan videopalvelu YouTuben kautta. "Tricks" kopioidaan usein muilta, toisista tyyleistä, tai keksitään itse.
Suurimmat jumpstyle-yhteisöt omaavat maat ovat mm. Venäjä ja Puola. Näissä maissa suosituimmat tanssityylit ovat Sidejump, sekä (Polish) Ownstyle. Venäjällä on perustettu kuuluisakin yhdistys Jumpstylers.ru, joka järjestää kilpailuja, eli ns "leagues". Kilpailut tapahtuvat YouTubeen lähetettyjen videoiden kautta. Arvostelijoina toimivat kilpailun järjestäjät. Arvostelukriteereinä ovat mm. liikkeiden puhtaus, tasapaino, "spinnien" nopeus ja puhtaus, sekä tanssin energisyys. Myös Puolassa on järjestetty vastaavanlaista toimintaa. Nyt joidenkin maiden yhteisöt, kuten Tanskan, seuraavat esimerkkiä ja perustavat hekin omia kilpailujaan
Viime vuosina uusi aalto artisteja, kuten Yabujin, on tuonut genreen tuoreita vaikutteita, mikä on johtanut alagenren, jota kutsutaan epävirallisesti "Yabujincoreksi", syntymiseen.
Yabujin on liettualainen artisti, joka tunnetaan kokeellisesta lähestymistavastaan musiikkiin, yhdistäen elementtejä hardstylesta, jumpstylesta ja muista elektronisen musiikin tyyleistä. Hänen työnsä on vaikuttanut uuden sukupolven tekijöihin, jotka yhdistelevät perinteisiä jumpstyle-elementtejä moderneihin ja eklektisiin soundeihin. Tämä kehitys on laajentanut jumpstylen kulttuurista spektriä ja houkutellut uusia yleisöjä. Kuuluisia "yabujincoren" tekijöitä ovat Curseweb, Jump2k, Ice Mungus ja Katarsiz.
Aiheesta muualla

http://www.jumpstylers.ru (venäjäksi ja englanniksi)
http://www.jump4.cz
http://hard-jump.pl%5Bvanhentunut+linkki%5D (puolaksi ja englanniksi)
http://www.jumpstylepolska.com%5Bvanhentunut+linkki%5D (puolaksi, mutta on englanninkielisille osasto)
http://www.patrickjumpstyle.com/ (wannabe jumpstyle tähti - englanniksi ja hollanniksi)
Västanvikin kansanopisto

Västanvikin kansanopisto
Västanvikin kansanopisto (ruots. Västanvik folkhögskola) on Leksandin kunnassa Ruotsin Taalainmaalla sijaitseva kuuroille aikuisille tarkoitettu kansanopisto. Vuonna 1969 avattua oppilaitosta ylläpitää Sveriges Dövas Riksförbund. Kaikki opetus tapahtuu viittomakielellä.
Aiheesta muualla

Kuvia tai muita tiedostoja aiheesta Västanvikin kansanopisto Wikimedia Commonsissa
Kansanopiston verkkosivut (ruotsiksi)
| --- | --- |
Auktoriteettitunnisteet :  VIAF
Kaikenkarvaiset ystäväni (vuoden 2020 televisiosarja)

| Kaikenkarvaiset ystäväni> All Creatures Great and Small |
| --- | --- |
Pääosissa:  Nicholas Ralph Samuel West Callum Woodhouse Rachel Shenton Anna Madeley
Alkuperäiskieli:  englanti
Tuotantokausia:  4
Jaksoja:  28
Tuotanto
Ohjaaja(t):  Brian Percival
Käsikirjoittaja(t):  Ben Vanstone
Aiheesta muualla
IMDb
Kaikenkarvaiset ystäväni on televisiosarja, joka perustuu Alf Wightin James Herriotin nimimerkillä kirjoittamaan kirjasarjaan. Kaikenkarvaiset ystäväni kertoo eläinlääkäri James Herriotista ja hänen kokemuksistaan eläinlääkärinä Yorkshiren maaseudulla. Sarjan tuotti Playground Entertainment Channel 5:lle Isossa-Britanniassa ja PBS Yhdysvalloissa.
Sarja on uusi sovitus Wightin kirjoista. BBC:n aiempaa Kaikenkarvaiset ystäväni -sarjaa tehtiin 90 jakson verran vuosina 1978–1990. Romaaneista on tehty myös muita elokuvia ja televisiosarjoja. Vuoden 2020 televisiosarja on kuvattu Yorkshire Dalesissa.
Ensimmäinen kausi, joka koostuu kuudesta jaksosta ja yhdestä joulujaksosta, kuvattiin sattumalta samaan aikaan, kun James Herriot -sarjan ensimmäisen kirjan julkaisusta tuli kuluneeksi 50 vuotta. Sarja sai ensi-iltansa Isossa-Britanniassa Channel 5:llä 1.9.2020 ja Yhdysvalloissa PBS:llä osana Masterpiecea 10.1.2021.
Vuoden 2021 lopulla julkaistun toisen tuotantokauden jälkeen ohjelmaa jatkettiin kahdella uudella kaudella, joista kumpikin koostui kuudesta jaksosta ja joulujaksosta. Kolmannen kauden kuvaukset alkoivat maaliskuussa 2022. Ensimmäinen jakso esitettiin Isossa-Britanniassa 15. syyskuuta 2022 ja Yhdysvalloissa 8. tammikuuta 2023. Sarjan neljäs kausi ilmestyi vuonna 2023 ja viides kausi vuonna 2024. Sarjasta on tulossa kuudes kausi.
Sarjan alkuasetelma

Sarja käsittelee Yorkshire Dalesissa työskentelevän kolmen eläinlääkärin työtä ja elämää vuodesta 1937 alkaen. Omalaatuinen Siegfried Farnon palkkaa James Herriotin eläinlääkärin vastaanotolle Skeldale Houseen. Siegfriedin ja Jamesin lisäksi talossa asuvat myös Siegfriedin nuorempi veli Tristan ja rouva Hall, heidän taloudenhoitajansa.
Näyttelijät

| 0 | 1 | 2 |
| --- | --- | --- |
|  Nicholas Ralph  | … |  James Herriot (eläinlääkäri)   |
|  Samuel West  | … |  Siegfried Farnon (eläinlääkäri ja Skeldale Housen omistaja)   |
|  Anna Madeley  | … |  rouva Audrey Hall (Skeldale Housen taloudenhoitaja)   |
|  Callum Woodhouse  | … |  Tristan Farnon (Siegfriedin pikkuveli ja eläinlääkäri)   |
|  Rachel Shenton  | … |  Helen Alderson (maanviljelijän tytär ja Jamesin rakastettu)   |
Näyttelijät > Muissa rooleissa

| 0 | 1 | 2 |
| --- | --- | --- |
|  Diana Rigg  | … |  rouva Pumphrey (kiinanpalatsikoira Tricki Woon varakas omistaja) (kausi 1)   |
|  Patricia Hodge  | … |  rouva Pumphrey (kiinanpalatsikoira Tricki Woon varakas omistaja) (kaudet 2-3)   |
|  Matthew Lewis  | … |  Hugh Hulton (varakas maanomistaja, joka kilpailee Jamesin kanssa Helenin kiintymyksestä)   |
|  Maimie McCoy  | … |  Dorothy (rouva Hallin ystävä ja Siegfriedin ihastus) (kausi 1)   |
|  Mollie Winnard  | … |  Maggie (Drovers Armsin baarineiti ja Tristanin ihastus)   |
|  Tony Pitts  | … |  Richard Alderson (Helenin isä)   |
|  Imogen Clawson  | … |  Jenny Alderson (Helenin sisko)   |
|  Dorothy Atkinson  | … |  Diana Brompton (flirttaileva eronnut nainen, jolla on rento romanssi Siegfriedin kanssa) (kausi 2)   |
|  Will Thorp  | … |  Gerald Hammond (kaudet 2-3)   |
|  Gabriel Quigley  | … |  Hannah Herriot (Jamesin äiti)   |
|  Drew Cain  | … |  James Herriot vanhempi (Jamesin isä)   |
|  Derek  | … |  Tricki Woo   |
|  James Anthony-Rose   | … |  Richard Carmody  |
Hahmot

Näyttelijä Nicholas Ralph tutki paljon James Herriotin (Alf Wightin) elämää. Wight kuoli vuonna 1995, mutta näyttelijä tapasi eläinlääkärin Jim-pojan ja Rosie-tyttären. "He puhuivat paljon Donaldista ja Brianista, todellisista Siegfriedistä ja Tristanista." Nicholas Ralph tarvitsi koulutusta eläinlääketieteellisten toimenpiteiden oppimista varten, jotta sarja näyttäisi aidoilta. "Heti paikalla eläinneuvojamme Andy Barrettin kanssa olimme lähietäisyydellä hevosten ja lampaiden kanssa ja kävimme läpi toimintatapoja ja asioita, joita tekisimme. Opettelin lähestymään eläintä ja kaikkea sellaista. Harjoittelin stetoskoopin käyttämistä lehmän sydämen, keuhkojen ja vatsan kohdalla", Nicholas Ralph muistelee.
Vaikkakin James Herriotilla/Alf Wightilla oli "pehmeä ja notkea skotlantilainen aksentti" Herriotia alkuperäisessä TV-tuotannossa näytelleen Christopher Timothyn mukaan,näyttelijää kehotettiin pitämään puheensa neutraalina, kun BBC-sarjaa kuvattiin. Tämä ei koskenut Nicholas Ralphia uuden TV-sovituksen kuvaamisen yhteydessä; näyttelijä käytti aitoa skotlantilaista aksenttiaan.
Uuden televisiosarjan materiaaliin tehtiin merkittäviä muutoksia verrattuna muistelmiin sekä aiempaan televisiosarjaan. Esimerkiksi Siegfried Farnonista tehtiin sydänsuruinen leski. Helenin ja rouva Hallin roolit taas laajenivat huomattavasti. Lisäksi rouva Hallista luotiin nuorempi ja "hieman lämpimämpi hahmo".
Hahmot > Sarjan henkilöt oikeassa elämässä > James Herriot - Alf Wight

Kuten James Herriot, Alf Wight kasvoi Glasgow´ssa, mutta hän syntyi englantilaisille vanhemmille Sunderlandissa, Englannissa. Perhe muutti Englannista pois Wightin ollessa kolmen viikon ikäinen. Wightin isä työskenteli telakalla ja äiti ompelijana. Molemmat vanhemmista olivat myös osa-aikaisia muusikkoja.
Toisin kuin televisiosarjassa, Alf Wight aloitti uransa juuri ennen toisen maailmansodan alkua. Hän suoritti eläinlääketieteen tutkinnon vuonna 1939. Aivan niin kuin sarjassa, myös oikeassa elämässä Wight asui ja työskenteli pomonsa kanssa Yorkshiressa. Wightista tuli osakas vuonna 1949.
Hahmot > Sarjan henkilöt oikeassa elämässä > Helen Alderson - Joan Wight o.s. Danbury

Helen Alderson on hahmoista vähiten samanlainen kuin oikean elämän esikuva. Joan Wight ei ollut maanviljelijän tytär ja hänen molemmat vanhempansa olivat elossa. Hän työskenteli sihteerinä Thirskissä. Nuorena ollessaan hänellä oli monia ihailijoita. Wight oli aiemmin kihloissa, mutta ei jättänyt miestä koskaan alttarille. Lisäksi Wight oli taitava kokki verrattuna Helenin hahmoon. Wight oli hänen lastensa mukaan kaupunkinsa ensimmäinen housuja käyttänyt nainen. Housut olivat kuitenkin purppurat eivätkä vihreät.
Hahmot > Sarjan henkilöt oikeassa elämässä > Sigfried Farnon - Donald Sinclair

Maalaiseläinlääkäri Donald Sinclair toimi Sigfried Farnonin esikuvana. Hän oli leski, jolla oli Evelyn-niminen tuberkuloosiin kuollut vaimo. Sinclair meni uudestaan naimisiin Audrey-nimisen naisen kanssa. Sinclairien perheeseen kuului myöhemmin myös kaksi lasta. Sinclair piti hevosista ja hän toimi hevosiin erikoistuneena eläinlääkärinä raviradalla 50 vuoden ajan sivutyönään. Sinclair tunnettiin omalaatuisena, arvaamattomana, äkkipikaisena ja oikukkaana. New York Timesin mukaan, että Donald Sinclairilla oli oikeassa elämässä itse asiassa enemmän särmää kuin Siegfried-hahmolla kirjoissa (ja TV-tuotannoissa). "Sinclairin tosielämän käytös oli paljon omalaatuisempaa (hän kerran laukaisi haulikkonsa illallisjuhlien aikana ilmoittaakseen vierailleen, että oli aika lähteä)". Sinclair osasi olla myös hurmaavaa ja ilahduttavaa seuraa, erityisesti työn ulkopuolella. Sinclair ja Wight työskentelivät vastaanotollaan Thirskissä 50 vuoden ajan ja pysyivät ystävinä aina loppuun asti.
Hahmot > Sarjan henkilöt oikeassa elämässä > Tristan Farnon - Brian Sinclair

Tristan Farnonin hahmon esikuvana oli Donald Sinclairin pikkuveli, Brian Sinclair. Heillä oli viha-rakkaussuhde, aivan niin kuin sarjassakin kuvataan. Brian Sinclairiin viitataan kirjoissa luonteeltaan hauskanpitoa rakastavaksi, optimistiseksi sekä henkilöksi, joka piti pilailusta.
Hahmot > Sarjan henkilöt oikeassa elämässä > Rouva Hall

Kirjoissa esiintyy rouva Hall -niminen hahmo, joka on noin 60-vuotias. Hänellä ei ole kuitenkaan kovin isoa roolia kirjoissa. Oikeassa elämässä kotioloissa ja vastaanotolla ei ollut taloudenhoitajaa. Donald Sinclair oli palkannut muutaman naisen, jotka avustivat taloudenhoidossa, mutta he eivät puuttuneet kodin tai vastaanoton asioihin.
Hahmot > Sarjan henkilöt oikeassa elämässä > Rouva Pumphrey - Marjorie Warner

Pumphreyn hahmo perustui Marjorie Warneriin, Alf Wightin asiakkaaseen, joka asui Thorpe Housessa lähellä Thirskia.Warner oli seurapiirihenkilö, joka palvoi kiinanpalatsikoiraansa Bambia. Oikeassakin elämässä Bambi "lähetti" herkkukoreja eläinlääkäreille. Warner sai tietää, että hän toimi esikuvana rouva Pumphreyn hahmolle, mutta ei loukkaantunut asiasta.
Tuotanto > Työskentely eläinten kanssa

Eläinlääkärin rooliaan varten Ralph tarvitsi koulutusta eläinlääkinnällisistä toimenpiteistä. Joihinkin kohtauksiin tuotannossa kuitenkin käytettiin eläinten tekojäseniä, esimerkiksi lehmän takapäätä". Esimerkiksi yhdessä jaksossa kuvattiin vasikan syntymä erikseen ja "liitettiin sitten saumattomasti päänäyttelijöiden luomaan materiaaliin". Ralph myöntää, että "90 prosentissa eläimiä kuvaavista kohtauksista eläimet eivät todellakaan olleet siellä. Kyseessä oli vain taitavasti valittua materiaalia ja tekojäsenten käyttöä. Eläimet olivat erittäin hyvin koulutettuja ja iloisia, kun näimme ne."
Osa Ralphin töistä sisälsi vuorovaikutusta elävien eläinten kanssa, kuten sonni yhdessä jaksossa ja hevosen potkiminen toisessa."Minulla on valtava kunnioitus Andy Barrettia ja muita tuotannossa työskennelleitä eläintenhoitajia kohtaan", Ralph on kertonut.
Kolmannen tuotantokauden kuvaamisen jälkeisissä haastatteluissa Ralph kertoi, että työntekijöillä oli ollut ongelmia saada kissoja yhteistyöhön: yksi karkasi pois kuvauksista Ralphin yrittäessä tutkia sitä. Ralphin mukaan kissoja on mahdotonta kouluttaa. Ralph on jo itsevarma ja rento työskennellessään suurten eläinten kanssa, mutta kertoo tapauksesta, jossa lehmä riistäytyi hallinnasta kohtauksen kuvaamisen jälkeen. "Eläinten käsittelijät pitivät siitä kiinni ja heidän piti siirtyä pois tieltä, koska lehmä ikään kuin laukkasi eteenpäin." Ralph oli helpottunut, kun hän ei ollut lähellä eläintä tilanteen tapahtuessa.
Tuotanto > Kuvauspaikat

Ensimmäinen tuotantokausi kuvattiin suurelta osin Yorkshire Dalesissa (usein Nidderdalen ympäristössä). Grassingtonin kylää Wharfedalessa käytettiin kuvitteellisena Darrowbyn kylänä.
Näyttelijä Rachel Shenton oli innostunut kuvauspaikoista. "Alue on maileittain kaunista, aaltoilevaa maaseutua ja se on todella henkeäsalpaavaa."  Kumpaakaan televisiosarjaa ei kuvattu Thirskissä (jossa varsinainen eläinlääkäri Alf Wight harjoitteli), koska siitä oli tullut liian suuri, joten siinä ei ollut tuottajien haluamaa pikkukaupungin tuntua. "Mukava asia oli, että kuvauspaikalla ei ollut moderneja taloja, joten meidän ei tarvinnut muuttaa mitään kokonaan. Muutimme kaikki myymäläkyltit ja tavalliset asiat, kuten antennit, satelliittiantennit, hälytyslaitteet ja kaikenlaiset muut samantapaiset asiat."
Grassingtonissa Devonshire Inn nimettiin uudelleen Drovers Armsiksi, kun taas pubin sisätilat kuvattiin The Green Dragon Innissä Hardraw'ssa.Skeldale House on ulkokohtauksissa yksityisasunnon julkisivu. Tricki Woon omistajan, rouva Pumphreyn, kotikohtaukset kuvattiin Broughton Hallissa Broughtonissa, Cravenissa.
Vastaanotto

Maaliskuussa 2021 Rotten Tomatoes ilmoitti, että 96 prosenttia sarjan arvosteluista oli ollut myönteisiä.Variety oli yksi julkaisuista, joka ylisti ensimmäistä tuotantokautta. Sen kriitikko Caroline Framke kirjoitti, että Kaikenkarvaiset ystäväni "löytää keskeisiä tapoja erottua aiemmista kuvauksista, varsinkin kun se hyödyntää komeaa budjettia ja omaksuu tervetullutta, vilpitöntä lämpöä tarinansa kertomiseen". NBC News kehui sarjaa "maalaismaiseksi täydellisyydeksi".
Aiheesta muualla

Kaikenkarvaiset ystäväni (vuoden 2020 televisiosarja) Internet Movie Databasessa (englanniksi)
Grassington
Bolton Hall
Wim Anderiesen

Wim Anderiesen
Willem Gerardus ”Wim” Anderiesen (27. marraskuuta 1903 Amsterdam, Alankomaat – 18. heinäkuuta 1944) oli alankomaalainen jalkapalloilija, pelipaikaltaan puolustava keskikenttäpelaaja.
Anderiesen edusti koko seurauransa Ajaxia, ensin sen akatemiajoukkueessa ja myöhemmin edustusjoukkueessa. Hän liittyi Alankomaiden A-maajoukkueeseen kesäkuussa 1926 ja pelasi joukkueessa 46 ottelua. Hän kuului joukkueen kokoonpanoon MM-kilpailuissa 1934 ja 1938.
Identiteettipolitiikka

Identiteettipolitiikka on poliittisen ryhmän muodostamista rodun, sukupuolen, etnisen ryhmän, seksuaalisuuden tai muun vastaavan ominaisuuden mukaan, ei poliittisen ideologian tai taloudellisten etujen perusteella.
Identiteettipoliittisen liikkeen jäsenistö voi koostua esimerkiksi etnisesti, rodullisesti tai uskonnollisesti yhtenäisestä ryhmästä. Identiteettipolitiikalle on tyypillistä jaottelu esimerkiksi mustiin ja valkoisiin, oikeaan ja väärään uskontoon tai hyväksyttävään ja torjuttavaan seksuaaliseen suuntautumiseen. Identiteettipoliittisessa toiminassa on usein kyse siitä, että ryhmän jäsenet eivät koe saaneensa tunnustusta yhteiskunnassa ryhmänä.
Useat sodat ovat identiteettiryhmien välisiä yhteenottoja. Tämä sisältää eri kansallisuuksien tai eri aatteiden väliset sodat. Menneisyyden sodissa oli silti usein kyse valtion edun ajamisesta. Nykyisin identiteetin innoittama poliittinen liikehdintä pohjautuu ihmisten luokitteluun jonkin ryhmän jäseneksi. Se liittyy myös globalisaatioon. Ajatusten välittäminen on helpottunut uuden tekniikan takia, eikä lukutaidottomuuskaan ole enää esteenä ajatusten liikkumiselle.
Identiteettipolitiikka on Yhdysvalloissa perinteisesti hallinnut demokraatteja enemmän kuin republikaaneja. Myöhemmin republikaanitkin ovat ryhtyneet suuntautumaan sen mukaan.
Kritiikki

Toimittaja Jani Parkkarin mukaan Yhdysvalloissa kaikkia koskevat ongelmat jäävät ratkaisematta, koska jokainen katsoo kuuluvansa sorrettuun vähemmistöön, Donald Trumpin edustamat valkoisetkin, ja näihin keskittyvä tunnepohjainen identiteettipolitiikka syrjäyttää rationaalisemmat kysymykset. Poliitikko Bernie Sanders toivoi maan pääsevän identiteettipolitiikasta eteenpäin.
Jarkko Tontin mukaan yksi identiteettipolitiikan vaarallisimmista seurauksista on ilmaisunvapauden kaventuminen. Taiteessa ilmiö näkyy kulttuurisen omimisen käsitteessä. Enemmistön tai oikeastaan minkään toisen identiteettiryhmän edustajalla ei ole sen mukaan oikeutta esittää vähemmistöjen edustajia teoksissaan.
Helen Pluckrose ja James A. Lindsay kirjoittavat teoksessa Cynical Theories, että identiteettipolitiikka sai alkunsa postmodernin teorian neljännestä vaiheesta, johon kuului yksilön häivyttäminen ja ryhmätaustan korostaminen. Yksilöiden sijaan piti korostaa ryhmäidentiteettiä tiedon, arvojen ja diskurssien tuottajana. Etuoikeutettuun ryhmään kuulumaton ihminen löysi oman identiteettinsä jostain marginaaliryhmästä. Henkilöä kutsutaan nimellä woke, kun hän tiedostaa, että kaikkialla vaikuttava, tiedettä hyväkseen käyttävä ja diskursseihin kätkeytynyt vallankäyttö sortaa vähemmistöjä tarjotessaan oman näkökulmansa objektiivisena totuutena. Kirjoittajien kritiikin mukaan identiteettipolitiikka on ristiriidassa länsimaisen liberalismin kanssa, joka korostaa yksilön arvoa ja ensisijaisuutta.
Tietokirjailija ja aktivisti Jonathan Rauchin vastaväitteen mukaan on paitsi pahaa ja hajottavaa identiteettipolitiikkaa, myös hyvää ja yhdistävää.
Suomessa

Elinkeinoelämän valtuuskunta tutki suomalaisten identiteettejä vuonna 2021 tehdyssä arvo- ja asennekyselyssä. Tekijöiden mukaan tutkimus ei antanut viitteitä suurista identiteettiin liittyvistä tai identiteettipoliittisista jännitteistä, joskaan kyselyn luokittelut eivät kattaneet identiteettiluokitteluja erityisen laajasti. Väestöryhmien väliset identiteettierot olivat tutkimuksen mukaan melko vähäisiä. Tutkimuksen tekijöiden mukaan suomalaiset kuitenkin tunnistavat identiteetteihin liittyviä ristiriitoja eri ryhmien asemassa: enemmistöt ovat etuoikeutettuja ja vähemmistöihin koetaan kohdistuvan syrjintää.
Yhteiskunnallisten tai kulttuuristen rakenteiden suosimiksi väestöryhmiksi koettiin Evan tutkimuksessa etenkin kaupunkilaiset (67 %), valkoihoiset (65 %), miehet (57 %) ja suomenkieliset (50 %). Syrjityiksi ryhmiksi arvioitiin vammaiset (75 % arvioi aseman syrjityksi), saamelaiset ja romanit (73 %), tummaihoiset, maahanmuuttajat ja turvapaikanhakijat (63–68 %), sukupuolivähemmistöt (60 %), ylipainoiset (57 %), maaseudulla asuvat (56 %), seksuaalivähemmistöt (54 %) ja ikääntyneet (51 %). Sen sijaan miesten ja naisten aseman sukupuolet näkivät eri tavoin. Naisista 47 % koki naisten aseman syrjityksi, mutta miehistä vain 26 prosenttia. Ihonväriä piti oman identiteettinsä osatekijöistä keskimääräistä tärkeämpänä perussuomalaisten kannattajat (56 %), Liike Nytin (54 %) äänestäjät sekä ammattikoulun käyneet (49 %). Liike Nytin kohdalla tulos on suuntaa antava ryhmän pienen koon ja vähäisen vastaajamäärän vuoksi. Näiden väestöryhmien suhtautuminen maahanmuuttoon sisältää tutkimuksen tekijöiden mukaan myös identiteettipoliittisia aineksia.
Kirjallisuutta

Fukuyama, Francis: Identiteetti. Arvostuksen vaatimus ja kaunan politiikka.  ((Identity. The Demand for Dignity and the Politics of Resentment, 2018.) Suomentanut Antti Immonen)  Jyväskylä:  Docendo, 2020.  ISBN 978-952-291-724-9
Aiheesta muualla

Identity politics. Stanford Encyclopedia of Philosophy 16.7.2002. (englanniksi)
Södertäljen mafia

Södertäljen mafia, joka tunnetaan myös nimellä Syyrian Mafia, on assyrialais-syyrialainen/aramealainen rikollisjärjestö. Järjestön kotipaikka on Ruotsin Södertäljessä. Toiminta perustuu perheeseen, sukulaisuuteen ja yhteiseen alkuperään. Järjestöä ei johda yksittäinen henkilö tai tietty perhe. Järjestön toiminta perustuu yhteistyöhön ja palvelujen vaihtamiseen perheiden sisällä ja välillä.
Syyskuussa 2014 Tukholman Svean hovioikeus vahvisti Södertäljessä rikollisjärjestön olemassaolon, jolla on laaja valtarakenne ja jolla on vaikutuksia politiikkaan ja hyvinvointiyhteiskuntaan.  Ruotsin poliisin lokakuussa 2019 antamien tietojen mukaan organisaatio kasvaa edelleen ja saa lisää valtaa.